George S. Patton

Den George Smith Patton, jr., gebuer den 11. November 1885 zu San Gabriel (Kalifornien), a gestuerwen den 21. Dezember 1945 zu Heidelberg, war e Véier Stäre-Generol an der US-Arméi am Zweete Weltkrich.

Hie war eng vun den aussergewéinlechste Persounen aus dem Zweete Weltkrich, bekannt als „Old Blood and Guts” a fir seng eisen Disziplin beim Féiere vu sengen Truppen. Wärend der Rundstedt-Offensiv huet e sechs Divisioune vu senger drëtter amerikanescher Arméi aus dem Saargebitt un d'Front Baaschtnech-Dikrech-Iechternach bruecht, fir d'Südflank vun der däitscher Offensiv unzegräifen an déi zu Baaschtnech agekesselt Amerikaner z'entlaaschten. Domat huet e Lëtzebuerg souzesoen eng zweet Kéier befreit.

 Seng Jugend 
D'Famill Patton huet en ettlech Militär a Politiker an hire Reie gezielt.

Den George jr. war Legastheniker an hat Schwieregkeete fir d'Sprooch an d'Schrëft ëmzesetzen an ëmgekéiert. Seng militäresch Formatioun huet hien um Virginia Military Institute an der US Military Academy zu West Point kritt.

Zu Stockholm huet hien 1912 un den Olympesche Summerspiller deelgeholl a gouf fënneften am Fënnefkampf.

 De Patton am Éischte Weltkrich 

1915 gouf e Leitnant. E gouf un d'mexikanesch Grenz verluecht, wou en erfollegräich géint déi Opstännesch gekämpft huet an dobäi de „Generol” Julio Cardenas, den Haaptmann vun der Leifgarde vum Pancho Villa, mat sengem Colt erschoss huet. Ënner dem Generol Pershing huet de Captain Patton am Éischte Weltkrich an Europa gekämpft. Hie war et, deen déi éischt 500 amerikanesch Panzerzaldoten ausgebilt huet. Hie gouf duerch Schëss vu Mitraillettë verwonnt a koum als Colonel aus dem Krich.

 De Patton am Zweete Weltkrich 

 De Patton a Lëtzebuerg 
Dem Patton seng Arméi hat Ettelbréck de 25. Dezember 1944 befreit. Hie war dacks bei sengen Zaldoten op der Front an et gouf laang ugeholl, hie kéint och zu Ettelbréck gewiescht sinn, ouni datt et awer Dokumenter oder Fotoe gouf, déi dat beleeë konntenInformatiounspanneau um Patton-Square zu Ettelbréck. Nodeems eng Rei vum Patton sengen Dokumenter, déi an der amerikanescher Kongress-Bibliothéik stockéiert waren, digitaliséiert an ëffentlech zougänglech gemaach goufen, ass eng Notiz fonnt ginn„January 25, 1945 – Godman, Stiller and I visited Headquarters of the 4, 5th and 80th Infantry Divisions. Also had a look at Diekirch, Ettelbruck and Wiltz. All had been very thoroughly liberated.“, déi beleet, datt de Patton effektiv de 25. Januar 1945 zu Ettelbréck war.

Den George S. Patton gouf de 24. Dezember 1945 um Amerikaneschen Zaldotekierfecht zu Hamm begruewen, nodeems en den 21. Dezember, zwielef Deeg no engem Autosaccident an der Géigend vu Mannheim, an engem Militärspidol zu Heidelberg gestuerwe war.

Fir un de Patton z'erënnere gëtt et eng Rëtsch Stroossen oder Plazen déi nom him genannt goufen, sou z. B. zu Conter, Esch-Uelzecht, Ettelbréck, um Houwald, an der Stad, zu Mäerzeg, Ollem, Stengefort, Stroossen, Helsem a Wolz.

 Patton-Legenden 

 Filmer 
 Patton vun 1970 mam George C. Scott, Karl Malden ë. a. Dréibuch: Francis Ford Coppola an Edmund H. North. Regie: Franklin J. Schaffner. USA 1970. De Film krut 8 Oscaren, dorënner dee fir de beschte Film vum Joer.
 A Man, a Legend: George S. Patton, en Dokumentarfilm vum Fred Junck

 Literatur 
 Nicolay, Pascal & Romain Reinard, 2006. Zum 60. Todestag von General Patton († 21.12.1945). In: Ex libris: bulletin de liaison du Cercle Pierre Roberti N° 45: 15-17. Luxembourg.
 Marc Thill, Als Pattons Cadillac zur tödlichen Falle wurde, wort.lu [€], Luxemburger Wort, 21.12.2025, S.30-31, gekuckt den 21.12.2025

 Kuckt och 
 De Square Patton zu Ettelbréck
 Der verhängnisvolle Autounfall von General Patton op wort.lu, 09.12.2015
 Zweete Weltkrich

 Um Spaweck 

 Websäit vun der Patton Society
 Websäit vun der The General George S. Patton National Museum of Cavalry & Armour
 Websäit vum General Patton Memorial Museum zu Ettelbréck
 Dem Patton seng perséinlech Revolveren 

Kategorie:US-amerikanesch Genereel am Zweete Weltkrich
Kategorie:US-amerikanesch Olympionicken
Kategorie:Gebuer 1885
Kategorie:Gestuerwen 1945
Kategorie:Persounen, no deenen eng Struktur zu Lëtzebuerg genannt ass